CELEX: 62010CA0586
Language: fi
Date: 2012-01-26 00:00:00
Title: Asia C-586/10: Unionin tuomioistuimen tuomio (toinen jaosto) 26.1.2012 (Bundesarbeitsgerichtin (Saksa) esittämä ennakkoratkaisupyyntö) — Bianca Kücük v. Land Nordrhein-Westfalen (Sosiaalipolitiikka — Direktiivi 1999/70/EY — Määräaikaista työtä koskevan puitesopimuksen 5 lausekkeen 1 kohdan a alakohta — Perättäiset määräaikaiset työsopimukset — Perustellut syyt, joilla tällaisten työsopimusten uudistaminen voidaan oikeuttaa — Kansallinen lainsäädäntö, jossa sallitaan määräaikaisten työsopimusten käyttö tilapäisissä sijaistapauksissa — Sijaishenkilöstön pysyvä tai toistuva tarve — Perättäisten määräaikaisten työsopimusten uudistamiseen liittyvien kaikkien olosuhteiden huomioon ottaminen)

10.3.2012   
            
            
               FI
            
            
               Euroopan unionin virallinen lehti
            
            
               C 73/4
            
         Unionin tuomioistuimen tuomio (toinen jaosto) 26.1.2012 (Bundesarbeitsgerichtin (Saksa) esittämä ennakkoratkaisupyyntö) — Bianca Kücük v. Land Nordrhein-Westfalen
   (Asia C-586/10) (1)
   
   (Sosiaalipolitiikka - Direktiivi 1999/70/EY - Määräaikaista työtä koskevan puitesopimuksen 5 lausekkeen 1 kohdan a alakohta - Perättäiset määräaikaiset työsopimukset - Perustellut syyt, joilla tällaisten työsopimusten uudistaminen voidaan oikeuttaa - Kansallinen lainsäädäntö, jossa sallitaan määräaikaisten työsopimusten käyttö tilapäisissä sijaistapauksissa - Sijaishenkilöstön pysyvä tai toistuva tarve - Perättäisten määräaikaisten työsopimusten uudistamiseen liittyvien kaikkien olosuhteiden huomioon ottaminen)
   2012/C 73/06
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesarbeitsgericht
   
      Pääasian asianosaiset
   
   
      Kantaja: Bianca Kücük
   
      Vastaaja: Land Nordrhein-Westfalen
   
      Oikeudenkäynnin kohde
   
   Ennakkoratkaisupyyntö — Bundesarbeitsgericht — Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY (EYVL L 175, s. 43) liitteessä olevan, 18.3.1999 tehdyn määräaikaista työtä koskevan puitesopimuksen 5 lausekkeen 1 kohdan tulkinta — Kansallinen lainsäädäntö, jossa työntekijän väliaikainen sijaistaminen hyväksytään perustelluksi syyksi, joka voi oikeuttaa työsopimusten ajallisen rajoittamisen — Käsite ”perustellut syyt”, jotka voivat oikeuttaa määräaikaisten työsopimusten uudistamisen
   
      Tuomiolauselma
   
   Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteessä olevan, 18.3.1999 tehdyn määräaikaista työtä koskevan puitesopimuksen 5 lausekkeen 1 kohdan a alakohtaa on tulkittava siten, että pääasiassa kyseessä olevan kaltaisessa kansallisessa lainsäädännössä tarkoitettu tilapäinen sijaishenkilöstön tarve voi lähtökohtaisesti muodostaa mainitussa lausekkeessa tarkoitetun perustellun syyn. Pelkästään se seikka, että työnantaja joutuu käyttämään tilapäisiä sijaisuuksia toistuvasti tai jopa pysyvästi ja että nämä sijaisuudet voitaisiin kattaa myös ottamalla työntekijöitä palvelukseen toistaiseksi voimassa olevilla työsopimuksilla, ei merkitse sitä, ettei tilanteessa olisi olemassa kyseisen puitesopimuksen 5 lausekkeen 1 kohdan a alakohdassa tarkoitettuja perusteltuja syitä, eikä sitä, että kyse olisi samassa lausekkeessa tarkoitetusta väärinkäytöksestä. Arvioitaessa sitä, onko määräaikaisten työsopimusten tai -suhteiden uudistamista varten olemassa tällaisia perusteltuja syitä, jäsenvaltion viranomaisten on kuitenkin toimivaltuuksiensa puitteissa otettava huomioon kaikki asian olosuhteet, mukaan luettuna saman työnantajan kanssa aiemmin tehtyjen määräaikaisten työsopimusten tai -suhteiden lukumäärä ja yhteenlaskettu kesto.
   
      (1)  EUVL C 89, 19.3.2011.